Hamre har en allsidig musikerbakgrunn og har samarbeidet med blant andre Bugge Wesseltoft, Kari Bremnes, Ole Paus, Ketil Bjørnstad, Frode Alnæs, Silje Nergaard, Arve Henriksen og Knut Reiersrud. Han er også kjent for sitt samarbeid med trekkspilleren Gabriel Fliflet, blant annet i duoen Fliflet/Hamre (1991–) og gruppen Fri Flyt (1993–2001). Som komponist har han også skrevet en lang rekke bestillingsverk, musikk for film og tv, vignetter og lignende.